b'\n_START_ARTICLE_\nPralni stroj\n_START_PARAGRAPH_\nPralni stroj je elektri\xc4\x8dna naprava za pranje perila._NEWLINE_Prve pralne stroje so izdelali v tridesetih letih 20. stoletja v ZDA. V Sloveniji so pri\xc5\xa1li v rabo v \xc5\xa1estdesetih letih 20. stoletja, ko jih je zlasti vi\xc5\xa1ja in srednja plast prebivalstva kupovala najprej v Italiji, nato uvo\xc5\xbeene tudi doma, zlasti italijanskih blagovnih znamk. Konec \xc5\xa1estdesetih let so na jugoslovanskem tr\xc5\xbei\xc5\xa1\xc4\x8du pralni stroj ponudili prvi doma\xc4\x8di proizvajalci. Sprva so jih sestavljali po licencah, nato so razvili lastno produkcijo. V sedemdesetih in zlasti osemdesetih so se v slovenskem gospodinjstvu \xc5\xbee povsem uveljavili. Avtomatske pralne stroje so ob koncu petdesetih let napovedali mehanski kuhalniki in o\xc5\xbeemalniki, po pode\xc5\xbeelju so takrat organizirali te\xc4\x8daje pranja z mehanskimi stroji, na katerih so prodajalci in okrajni zavodi za napredek gospodinjstva predstavili njihovo uporabo. Za obmo\xc4\x8dja brez vodovoda so razvili pralni stroj z vodnim rezervoarjem. V devetdesetih letih dvajsetega stoletja se je podjetje Gorenje uvrstilo med 10 najpomembnej\xc5\xa1ih izdelovalcev pralnih strojev v Evropi._NEWLINE_Pralni stroji so spremenili na\xc4\x8din \xc5\xbeivljenja, odpravili so pralni dan in poklic peric.\n_START_SECTION_\nZgodovina\n_START_PARAGRAPH_\nStoletja nazaj so ljudje na potovanjih po morju prali svoja obla\xc4\x8dila tako, da so jih dali v mo\xc4\x8dno vre\xc4\x8do in jih za nekaj ur vrgli v morje. Na\xc4\x8deloma je bil ta sistem dober, saj je voda silila skozi obla\xc4\x8dila in je odstranila umazanijo. Catharine Beecher je bila ena izmed zgodnjih zagovornic, ki je prina\xc5\xa1ala red in dostojanstvo v gospodinjstva. \xc5\xbdenske iz vseh razredov so posku\xc5\xa1ale najti na\xc4\x8dine, da si olaj\xc5\xa1ajo delo pri pranju perila. Nekateri so najeli perice, drugi pa so uporabljali komercialne pralnice. S\xc4\x8dasoma so mehanski pripomo\xc4\x8dki omilili breme. V za\xc4\x8detnih dneh brez teko\xc4\x8de vode, plina in elektri\xc4\x8dne energije je tudi najbolj poenostavljeno ro\xc4\x8dno pranje perila vzelo ljudem veliko \xc4\x8dasa. Za eno pranje, eno kuhanje in eno izpiranje se je porabilo pribli\xc5\xbeno 50 litre vode oziroma 400 funtov. Vso to vodo je bilo potrebno prena\xc5\xa1ati v vedrih, vsa obla\xc4\x8dila je bilo potrebno drgniti, o\xc5\xbeemati, prati te\xc5\xbeka mo\xc5\xa1ka delovna obla\xc4\x8dila, ... Izmu\xc4\x8dene \xc5\xbeenske roke in zapestja so bila izpostavljena tudi jedki snovi. In vse to je bil povod za iznajdbo prvega pralnega stroja._NEWLINE_Prvi pralni stroji_NEWLINE_Prvi pralni stroj je bil zasnovan na principu ro\xc4\x8dnega pranja. Posnemali so gibanje \xc4\x8dlove\xc5\xa1ke roke na deski za pranje perila in s pomo\xc4\x8djo vzvoda za premikanje drgnili obla\xc4\x8dila med dvema rebrastima povr\xc5\xa1inama. Ta vrsta pranja je bila prvi\xc4\x8d patentirana v Zdru\xc5\xbeenih dr\xc5\xbeavah Amerike leta 1846 in obstala vse do leta 1927. Prvi elektri\xc4\x8dni pralni stroj, pri katerem so motorno izvedli rotacijo kadi, je bil v Ameriki okoli leta 1900. Ker motor ni bil za\xc5\xa1\xc4\x8diten in je pod stroj kapljala voda, je to povzro\xc4\x8dalo kratke stike in sunkovite \xc5\xa1oke. Do leta 1911 je bilo mogo\xc4\x8de kupiti doma\xc4\x8di pralni stroj iz plo\xc4\x8devine._NEWLINE_Izzivi proizvodnje_NEWLINE_S tehnolo\xc5\xa1kega vidika so se proizvajalci soo\xc4\x8dali s \xc5\xa1tevilnimi izzivi. Med njimi so bili odkriti na\xc4\x8dini prenosa mo\xc4\x8di iz motorja na mehanizem, iskanje primernega motorja z zadostnim prvotnim navorom in da bo zagotavljal, da izvajalec ne bi dobil elektri\xc4\x8dnega udara med delovanjem. V prena\xc5\xa1anju mo\xc4\x8di so bili nekateri pralni stroji na veri\xc5\xbeni pogon, nekateri so bili na jermen, drugi so pa uporabljali zobnike._NEWLINE_Za prepre\xc4\x8ditev nevarnosti elektri\xc4\x8dnih \xc5\xa1okov so motor zaprli v ohi\xc5\xa1je opremljen z ventilatorjem, da se ne pregreva._NEWLINE_Izbolj\xc5\xa1ave_NEWLINE_Glede na to, da so pralni stroji uni\xc4\x8devali obla\xc4\x8dila, je bilo potrebno razviti upravljanje z razli\xc4\x8dnimi hitrostmi za razli\xc4\x8den tekstil. Da bi re\xc5\xa1ili te\xc5\xbeavo so razvili pralni stroj, ki brizga vodo skozi obleko s tresenjem._NEWLINE_Zgodnji pralni stroj je bil te\xc5\xbeak, umazan, mehanizem iz litega \xc5\xbeeleza, name\xc5\xa1\xc4\x8den na notranji strani pokrova. Uvedba kovinske kadi in reduktorja je omogo\xc4\x8dilo velik napredek. Do leta 1920 lesenih kadi niso ve\xc4\x8d proizvajali._NEWLINE_Leta 1990 je britanski izumitelj James Dyson pri\xc5\xa1el na idejo, da \xc4\x8de se pralni stroj z dvem cilindroma vrti v nasprotno smer, bi moral zmanj\xc5\xa1ati izpiralni \xc4\x8das in postaviti bi morala bolj\xc5\xa1e rezultate. Vendar ta naprava ni bila v proizvodni._NEWLINE_Inovacije se \xc5\xa1e naprej pojavljajo in leta 1994 so v Staber Industries sprostili 200 sistemskih pralnih strojev s horizontalnem osnim zgornjim polnjenjem, ki se je proizvajal v ZDA. Velika stvar o tej napravi je, da so \xc5\xa1estero kotna kad vrti s porabo le 1/3 kot obi\xc4\x8dajno._NEWLINE_Leta 2006 je Sanyo predstavil prvi boben pralnega stroja tipa z \xe2\x80\x9eWash Air\xe2\x80\x9c funkcijo, ki uporabi le 50 litrov vode. Leta 2008 je Univerza v Leedsu ustvarila pralni stroj, ki porabi samo 1 skodelico (280 ml) vode za izvedbo popolnega pranja. Ta stroj pu\xc5\xa1\xc4\x8da obla\xc4\x8dila prakti\xc4\x8dno suha in porabi manj kot 2 odstotka vode in energije, kot jo sicer obi\xc4\x8dajni stroj.'